
ROMÂNIA
JUDEŢUL BIHOR
COMUNA TARCEA
PRIMAR
P R O I E C T     D E     H O T Ă R Â R E
Nr.39 din 30.04.2024
privind aprobarea Planului de perfecționare profesională a funcționarilor publici din aparatul de specialitate al Primarului Comunei Tarcea prin participarea la cursuri de formare, specializare și perfecționare profesională în anul 2024
CONSILIUL LOCAL AL COMUNEI TARCEA, întrunit în şedinţa ordinară din data de __.__.____;
Având în vedere:
-Referatul de aprobare nr.77 din 30.04.2024 al Primarului Comunei Tarcea, dl.Anton-Arpad VAJNA;
-Raportul de specialitate nr.78 din 30.04.2024 al secretarului general al Comunei;
-Avizele comisiilor de specialitate pentru activități economico-financiare, administrarea domeniului public și privat al comunei, gospodărire comunală, servicii, agricultură și comerț, și pentru activități juridice şi de disciplină, administrație publică locală, apărarea ordinii și liniștii publice, a drepturilor cetățenilor, amenajarea teritoriului și urbanism și protecţia mediului din cadrul Consiliului Local Tarcea;
Luând în considerare prevederile:
-art.6,lit.c din Hotărârea Guvernului nr.611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare; 

-art.14 din Hotărârea Guvernului nr. 1066/2008 pentru aprobarea normelor privind formarea profesională a funcţionarilor publici, cu modificările şi completările ulterioare; 

-Ordinul nr. 233/2022 pentru aprobarea conţinutului şi instrucţiunilor de elaborare a planului de perfecţionare profesională a funcţionarilor publici, precum şi a modalităţii de comunicare a datelor solicitate de Agenţia Naţională a Funcţionarilor Publici cu privire la perfecţionarea profesională a funcţionarilor publici; 

-Ordinul nr. 234/2022 pentru stabilirea domeniilor prioritare de formare şi perfecţionare profesională şi a tematicii specifice programelor de formare şi perfecţionare profesională a funcţionarilor publici; 
-art.129 alin.(1), art.139 alin.(3) lit.a), art.458 si art.459 din Ordonanța de Urgență nr.57/2019 privind Codul administrativ cu modificările și completările ultarioare; 
În temeiul dispoziţiilor art.196 alin.(1) lit.a) din Ordonanţa de Urgenţă a Guvernului nr. 57/2019 privind Codul administrativ cu modificările și completările ulterioare;
Cu __ voturi ”pentru”, __ voturi ”împotrivă” şi __ ”abțineri” din cei  __ consilieri prezenţi;
H O T Ă R Ă Ş T E :
Art.1.-Se aprobă Planul de  perfecționare profesională a funcționarilor publici din aparatul de specialitate al Primarului Comunei Tarcea prin participarea la cursuri de formare, specializare și perfecționare profesională în anul 2024, conform anexei care face parte integrantă din prezenta hotărâre. 
Art.2.-Participarea la cursurile de formare, specializare și perfecționare profesională se vor finanța din bugetul local al Comunei Tarcea, în limita sumelor alocate pe anul 2024.
Art.3.-Cu aducerea la îndeplinire a prevederilor prezentei hotărâri se încredinţează primarul Comunei Tarcea prin Compartimentul Financiar Contabil.  

Art.4.-Prezenta hotărâre poate fi contestată la Tribunalul Bihor, în condiţiile şi în termenele prevăzute de Legea nr. 554/2004 a contenciosului administrativ, cu modificările și completările ulterioare.  
Art.5.-Prezenta hotărâre se comunică:
- Instituţiei Prefectului-Judeţului Bihor,




- Primarului comunei Tarcea,




- Compartimentului Financiar Contabil,




- Agentiei Naționale a Funcționarilor Publici,




- Se afişează,




- La dosar.
Inițiator:



Avizat pentru legalitate:
Primar,



Secretarul general al Comunei Tarcea,
Anton-Arpad VAJNA

